tomron87/hebrew-wikipedia-sentences-corpus huggingface dataset:
כיוון הזניט וקו המרידיאן עולים בקנה אחד רק עבור גוף סימטרי המסתובב על צירו באופן מושלם ללא סטיות.
בכדור הארץ, ציר הסיבוב אינו קבוע ביחס לכדור אלא משתנה (למשל עקב גאות ושפל), כך שלעומת הזניט, לא ניתן להתייחס אל קו המרידיאן כאל קבוע מוחלט.
המילה זניט היא במקור שיבוש למילה הערבית Zeenath כמו Samt ("יופיו של כיוון / נתיב"), נהגתה כ-Sent, לפי סופרים של ימי הביניים (במהלך המאה ה-14), בביטוי سمت الرأس (Samt ar-râs "נתיב מעל הראש").
הזניט מצביעה אל עבר השמש רק באזור הטרופי, בין חוג הגדי לבין חוג הסרטן.
כשהזניט מצביעה אל עבר השמש, האירוע חל ב"חצות היום", בצהרון, במצהר.
בתחום האזור הטרופי, חוצה השמש את הזניט פעמיים בשנה בכל נקודה גאוגרפית.
בקווי הרוחב המרכזיים באזור הטרופי, מתרחשת התופעה בזמנים הבאים:
בקו המשווה - הזניט מצביעה אל השמש בכל אחד משני ימי השוויון בשנה
בחוג הסרטן - הזניט מצביעה אל השמש ב-21 ביוני (למשל בעיר אסואן במצרים)
בחוג הגדי - הזניט מצביעה אל השמש ב-21 בדצמבר
בזניט עושים שימוש לשתי מטרות.
כיוון הזניט משמש כנקודת הכיוון במדידת הזווית בין כדור הארץ לבין גרמי שמים אחרים (כוכב, מערכת כוכבים), והוא גם מגדיר את אחד מצירי האופקיות בתיאום מערכות תצפית אסטרונומיות.
זנק הידראולי , הוא תופעה המתרחשת בזרימה בתעלות פתוחות כאשר גובה הזורם עולה באופן פתאומי (מזנק) ללא שינוי גאומטרי בממדי התעלה.
חלק מחידתיות התופעה נעוצה בהפסדי האנרגיה (דיסיפציה) העוברת למערבולות המתפתחות בזרימה, ובהן מומרת האנרגיה הקינטית להפסדים של אנרגיית חום.
אופי הזרימה נקבע באמצעות מספר פראוד המבטא את היחס בין מהירות התקדמות הזורם לבין מהירות גל הכובד: ומסווג לשלושה תחומי זרימה;
קיים דמיון רב בין תופעת הזנק בנוזלים ובין תופעת גל הלם בזרימה דחיסה במובן של השינוי הפתאומי ואי הרציפות הנוצרת בתווך החומרי, ובמובן של חזית הגל המתקדמת ששונה משמעותית בלחץ ובצפיפותה.
על כן, בשל הפסדי האנרגיה הרבים החלים במערכת, נהוג לחשב את שינויי המערכת לפי שימור תנע תוך שימוש בנפח בקרה מבודד, ולא לפי משוואת שימור אנרגיה רגילה.
כאשר זורם במהירות גבוהה מספיק (מעל מהירות קריטית מסוימת) זולג לתוך אזור שמאפשר רק מהירות זרימה נמוכה יותר, שינוי פתאומי מתחולל בגובה פני הזורם.
הנוזל הזורם במהירות מאט בפתאומיות ומגדיל את גובהו, ובכך ממיר חלק מהאנרגיה הקינטית ההתחלתית של הזורם לגידול באנרגיה הפוטנציאלית שלו, יחד עם כמות מסוימת של אנרגיה שאובדת באופן בלתי הפיך לחום דרך טורבולנציה.
תופעה זו מתרחשת למשל בתעלה בעלת תחתית עם שיפוע משתנה, בה במורד הזרם, כוחות החיכוך והצמיגות מכריחים את הזרימה להיות איטית, אך במעלה זרם היכן שהשיפוע גבוה יותר, מהירות הזרימה היא על-קריטית.
כגון בסרטון למעלה, בו נראה הזנק ההידראולי ביציאה ממחליף החום ברדינג, היכן שתחתית התעלה משנה את שיפועה.
או בתמונה בהמשך הערך בו נצפה הזנק ההידראולי מים אחרי מפל.
בעבור מהירויות זרימה התחלתיות שאינן משמעותית מעל המהירות הקריטית, המעבר מופיע כגל נייח קטן על פני המים.
כשמהירות הזרימה ההתחלתית גדלה עוד יותר, המעבר נעשה פתאומי יותר, עד אשר במהירויות גבוהות מספיק, חזית המעבר נשברת ומתערבלת בחזרה על עצמה.
כאשר זה קורה, הקפיצה יכולה להיות מלווה בטורבולנציה אלימה, ערבוב של האוויר והמים המופיע כתצורות של בועות במים, גלי שטח (אדוות - גלי מתח פנים), וגלי מים.
ישנן שתי תופעות עיקריות בהם מתגלמת תופעת הזנק ההידראולי, ומבחינה היסטורית נעשה שימוש בטרמינולוגיה שונה לכל תופעה.
אף על פי כן, המכניזמים מאחורי כל תופעה דומים, ושתי התופעות הן פשוט וריאציות אחת של השנייה הנצפות ממערכת ייחוס שונה, ולכן אותן טכניקות אנליטיות משמשות לניתוח שלהן.
הזנק ההידראולי הנייח - מים הזורמים במהירות הופכים בקפיצה נייחת למים הזורמים באיטיות.
הזנק ההידראולי הנע - שנקרא גם נחשול גאות (אף שתופעת הגאות והשפל אינה הגורם היחידי המחולל אותו) - קיר של מים שנע ביחד עם הזרם.
אם עוברים למערכת הייחוס של הקיר, התופעה נראית כזנק ההידראולי הנייח.
למעשה, התקדמות גל צונאמי באוקיינוס הפתוח נעשית כמו הזנק ההידראולי הנע (מתחת לגל, הים כולו נמצא בתנועה אופקית), וניתן להיעזר באותם כלים אנליטיים המשמשים לניתוח הזנק ההידראולי כדי להסיק שמהירות התקדמות הצונאמי באוקיינוס בעומק H היא .
ניתוח מתמטי של התופעה בזרימה בתעלות - חיזוי גובה הקפיצה
גודל הקפיצה בגובה המים בזנק הידראולי בתעלות נגזר מיישום משוואות הרציפות ומשוואות שימור התנע לזרימה אי-דחיסה בעלת חתך משתנה (גובה הזורם משתנה).
במכניקת הזורמים, עקרון הרציפות הוא ניסוח שקול לשימור המסה.
בהינתן משטח סגור התוחם במלואו זורם, הזורם זורם לתוך הנפח שלו בחלק מהמשטח והחוצה מהמשטח בחלק אחר ממנו, אך סך הזרימה אליו היא אפס, שכן צפיפות הזורם קבועה.
במקרה של תעלה מלבנית, השוויון בין שטף הזרימה פנימה () והחוצה () אל אזור המעבר (האזור בו גובה הזורם משתנה) מניב:
כאשר היא צפיפות הזורם, ו- הם המהירויות האופקיות הממוצעות של פרודות הזורם משני צידי הזנק ההידראולי, הוא רוחב התעלה, ו- ו- עומק המים משני צידיו.
כדי להבין כיצד מהירות הזורם משתנה משני צידי הקפיצה, נביט בעמודות מים משני צידי הזנק.
המתקף שעמודת מים יוצרת שווה למכפלת משך הזמן באינטגרל על הכוח ההידרוסטטי שהיא יוצרת בכל העומקים.
הכוח ההידרוסטטי הוא מכפלת הלחץ בשטח החתך , כאשר הלחץ ההידרוסטטי בעמוד מאזן את הכבידה ומקיים .
בסיטואציה של זנק הידראולי בתעלה מלבנית, הזורם מאבד תנע בקצב קבוע ששווה להפרש בין סך הכוחות ההידרוסטטיים משני צידיו, כאשר קצב איבוד התנע מיוצג על ידי מכפלת ספיקת הזרימה בהפרש המהירויות משני צידיו.
מתמטית, קשר זה מניב משוואה נוספת:
כעת, אם נחלק את שני האגפים ב- וניעזר בתוצאה של משוואת הרציפות, נקבל את הביטוי:
שלאחר מספר מניפולציות אלגבריות הופך ל-:
כאן הוא מספר פראוד חסר הממדים, המקשר בין כוחות גרביטציוניים לכוחות אינרציה בזרימה.
פתירת המשוואה הריבועית הזאת מניבה:
האפשרויות השליליות אינן מציגות פתרונות פיזיקליים בעלי משמעות, לכן:
קשר זה ידוע כמשוואת Bélanger.
ניתן לראות כי קיימים שלושה סוגי פתרונות:
כאשר , אז (כלומר אין קפיצה).
כאשר , אז (כלומר יש קפיצה שלילית בגובה.
אף על פי שמשוואות הרציפות והתנע מאפשרות פתרון כזה, הוא לא ייתכן פיזיקלית - מבחינה אנרגטית שטף האנרגיה היוצאת גדול משטף האנרגיה הנכנס.
ניתן להסביר זאת ישירות גם מבלי להשתמש במשוואות, כתוצא ישיר של תהליכי השחיקה הטורבולנטיים הבלתי-הפיכים.
כלומר, אם קפיצה שלילית הייתה יכולה להתקיים, ניתן היה להפוך את כיוון הזרימה ולקבל ששטף האנרגיה לתוך אזור הזנק גדול משטף האנרגיה החוצה מהזנק).
כאשר , אז (כלומר יש קפיצה חיובית בגובה).
לסיכום, זנק הידראולי ייתכן רק אם מהירות הזורם היא על-קריטית, כאשר , כלומר כאשר מהירות הזורם עולה על מהירות גל הכבידה בעומק כזה של הזורם.
תנאי זה שקול לאמירה שמהירות הזורם לפני הזנק היא על-קריטית ואחרי הזנק היא תת-קריטית.
קצב השחיקה האנרגטית בזנק הידראולי
קצב אובדן האנרגיה שווה לספיקה המסית של התעלה כפול השינוי הממוצע באנרגיה הסגולית (אנרגיה ליחידת מסה) הכוללת (קינטית + פוטנציאלית + הידרוסטטית).
אם נסתכל בנפח מים הפרוש לרוחב התעלה בעל עובי ומסה כוללת לפני הזנק.
נראה שאחרי הזנק, הוא מתכווץ ברוחב ומתרחב בגובה.
מרכז המסה של העמוד עולה מגובה של לגובה של , לכן האנרגיה הפוטנציאלית של העמוד גדלה ב-., הלחץ ההידרוסטטי אוצר אנרגיה הידרוסטטית המקיימת , לכן האנרגיה ההידרוסטטית גדלה גם היא ב-.
לעומת זאת, האנרגיה הקינטית של העמוד קטנה ב-:
לפיכך קצב השחיקה נתון בביטוי:
ניתוח מתמטי של הסיבות לזנק הידראולי
עד כה הראנו מהן תוצאות הזנק ההידראולי, כעת נפנה להדגים את הגורמים לזנק הידראולי באמצעות ניתוח פשטני של שתי דוגמאות בהן הוא מופיע.
בדו-מימד, משוואות הזרימה במים רדודים בתנאים בהם כוח קוריוליס וכוחות הצמיגות זניחים הן:
כאשר הוא גובה פני המים ו- המהירות האופקית שלהם, ושני המשתנים האלה תלויים בזמן ובמקום.
נגדיר , באמצעות מניפולציות אלגבריות ניתן להראות שמשוואות הזרימה נותנות:
בצורה זו נוח להבין את המשוואות באמצעות שיטת הקרקטריסטיקות, ומשמעותן היא שהגדלים קבועים לאורך עקומות עליהן .
נתבונן כעת במצב מופשט, בו מערכת דו-ממדית נמצאת במנוחה כאשר מהירות הזרימה היא 0 וגובה המים הוא ומהירות הגל היא .
נניח כעת שבזמן הקצה השמאלי של הזורם מתחיל להאיץ באופן קבוע, כך שמהירותו היא .
בסביבה של נקודה זו, מניתוח הקרקטריסטיקה השלילית נקבל ש- ולכן לאורך הקרקטריסטיקה החיובית כלומר עבור פונקציה כלשהי .
באמצעות תנאי השפה לפיו בנקודה ניתן למצוא את הפונקציה ולקבל ש:
כלומר בנקודה זו הקפיצה בגובה היא אינסופית, בנקודה זו מתחיל זנק הידראולי והמשוואות הדיפרנציאליות כבר לא מתארות את הזרימה.
במקומן הקפיצה מאופיינת לפי התנאים של הזנק ההידראולי.
המצב המופשט המובא כאן יכול לתאר היווצרות נחשול גאות, כאשר מסתכלים על הזרימה במערכת הייחוס של הנהר, ומתייחסים לכוח הגאות ככוח קבוע שפועל על שפך הנהר (הכוח של הגאות על הנהר עצמו זניח, רק בנקודה בה הנהר נשפך לים גדול הגאות רלוונטית).
הזנק ההידראולי בכיור, כפי שמודגם באיור בראשית הדף, מתאפיין בכך שבאזור סביב לזרם מהברז הזרימה נמוכה ומהירה, וברדיוס מסוים מסביב לנקודה זו מתבצעת קפיצה הידראולית, והזרימה נעשית גבוהה ואיטית.
המשוואות שמתארות את הזרימה מסובכות, וכוללות חיכוך של הזורם עם הכיור, השפעה של מתח הפנים של הנוזל, והשפעת הכבידה.
התוצאה של משוואות אלו עם תנאי השפה של הזרימה נותן:
כאשר הוא מאפיין של המהירות הרדיאלית, , הוא הלחץ, מתח הפנים, ו- מתאר את החיכוך עם הכיור.
פתרון זה נעשה אינסופי בנקודה בה כאשר הוא מספר ובר בבעיה, ו- הוא מספר פראוד של הבעיה.
בנקודה זו יתקיים זנק הידראולי.
בהנדסת מים, זנק הידראולי יזום הוא הדרך הנפוצה ביותר "לבזבז" את האנרגיה של זרימה מהירה של מים.
זנק הידראולי שמתוכנן היטב יכול לבזבז עד 60% - 70% מהאנרגיה של הזרימה, ובכך להגביל את הנזק שנגרם למבנים העומדים בדרכה של הזרימה.
ספרות מדעית ענפה פותחה לסוג זה של הנדסה.
זניט הוא שמו של משגר לוויינים רב־שלבי שפותח בברית המועצות על בסיס המאיצים של המשגר הכבד מטיפוס אנרגיה.
כיום מיוצר המשגר על ידי תאגיד יוז'נוי האוקראיני.
למשגר זניט מספר דגמים, שהתפתחו במשך השנים לכלל משפחה של משגרים בעלי ביצועים שונים:
זניט 2 - הדגם הבסיסי.
שוגר לראשונה ב-13 באפריל 1985. בוצעו 36 שיגורים.
זניט 2M - דגם משופר בו שונו המנועים להשגת ביצועים טובים יותר.
זניט-3SL - גרסה תלת שלבית המשמשת את תאגיד Sea Launch.
התווסף לדגם זה שלב שלישי מתוצרת תאגיד הטילים והחלל אנרגיה.
זניט 3SLB - גרסה מותאמת לשיגור מקוסמודרום בייקונור, בוצעו 4 שיגורים.
זניט 3SLBF - דגם תלת שלבי בו הוסף השלב העליון הרוסי "פרגאט".
לוויינים ישראליים ששוגרו באמצעות המשגר זניט
לוויין המחקר של הטכניון, טקסאט שוגר בשנת 1998 לחלל באמצעות המשגר זניט.
לוויין התקשורת עמוס 3 שוגר לחלל על ידי המשגר זניט, ב-28 באפריל 2008.
לוויין התקשורת עמוס 4 שוגר לחלל על ידי משגר זניט ב 31 באוגוסט 2013.
זֵנִיט סנקט פטרבורג () הוא מועדון כדורגל, המתמודד בליגת העל הרוסית בכדורגל וממוקם בעיר סנקט פטרבורג, שבצפון-מערב רוסיה.
קבוצת הכדורגל של המועדון הוקמה ב־25 במאי 1925 בחסות מפעל המתכות הלנינגרדי (LMZ).
זניט חברה בארגון המועדונים האירופיים והיא נחשבת לאחת הקבוצות הגדולות, הן בתקופת ברית המועצות והן בתקופת רוסיה ואחת המוצלחות בכדורגל הרוסי.
הקבוצה זכתה ב-29 תארים בסך הכל: אליפות ראשונה ב־1984. היא ניצחה במספר טורנירי גביע ב-1944 וב-1999, אך לאחר מכן לא זכתה באף תואר עד 2007, אז הייתה הקבוצה הלא-מוסקבאית השנייה בלבד (אחרי אלניה ולדיקווקז) שזכתה באליפות רוסיה.
בשנת 2008 זכתה הקבוצה לראשונה בתולדותיה בגביע אופ"א, לאחר שגברה במשחק הגמר על גלאזגו ריינג'רס.
בגלל זה לזכות הקבוצה גם זכייה בסופר קאפ האירופי בשנת 2008, לאחר ניצחון 2:1 על מנצ'סטר יונייטד והיא גם העפילה ארבע פעמים לשלב שמינית גמר ליגת האלופות בשנים 1986, 2009, 2012 ו-2014, במה שמהווה להישג השיא שלה במפעלים האירופיים ולמספר שיא של העפלה לשלב זה בקרב הקבוצות הרוסיות.
מאז הקמתה, זכתה הקבוצה בעשר אליפויות בסך הכול, גביע הפרמייר ליג, חמישה גביעים ועשרה טורנירי סופרקאפ, כמו גם, כאמור, בגביע אופ"א וסופר קאפ אירופי.
זו קבוצת הספורט העשירה ביותר ברוסיה, בעיקר הודות לחברת גזפרום (שהיא בעלי הקבוצה מאז דצמבר 2005) כשנכון לעונת 2025/2026 תקציבהּ עמד על 255 מיליון דולר והיא ממועדוני הכדורגל הרוסיים הטובים ביותר בעולם, על פי דירוג הפדרציה הבינלאומית להיסטוריה וסטטיסטיקה של הכדורגל.
זהו גם מותג הכדורגל הרוסי היקר ביותר, על פי סוכנות Brand Finance.
התקציב השנתי של הקבוצה מגיע ל-180 מיליון דולר בממוצע ונכון לשנת 2018 הקבוצה הכניסה סכום של 168 מיליון אירו.
בשנת 2019, דורג המועדון כמועדון הכדורגל הרוסי הרווחי ביותר (עם 547 מיליון רובל ו-11.31 מיליארד רובל בסך הכל, כ-156 מיליון דולר) וביולי 2020 זניט הוכתרה על ידי Euro Club Index בתור המועדון ה-28 בדירוג המועדונים הטובים ביבשת אירופה והמועדון הרוסי הטוב ביותר.
ב-2022, זניט דורגה במקום 40 כקבוצת הכדורגל הפופולרית ביותר בעולם על פי דירוג המועדונים של אתר FiveThirtyEight.
בשנת 2023, אתר TheAnalyst דירג את המועדון במקום 53 בטיבו בעולם.
אצטדיונהּ הביתי של הקבוצה, החל משנת 2017, הוא גזפרום ארנה, הממוקם על האי קרסטובסקי, שבסנקט פטרבורג.
אצטדיון זה מכיל 67,800 מקומות ישיבה.
קודם לאצטדיון קרסטובסקי, שיחקה הקבוצה באצטדיון פטרובסקי (1989–2017) ובאצטדיון קירוב (1950–1989).
ההיסטוריה של מועדון הכדורגל זניט סנקט פטרבורג היא ארוכה מאוד, ונשזרת לאורך שנים רבות בהיסטוריה של העיר, כאשר נקראה סנקט פטרבורג, פטרוגרד ולנינגרד.
בשנת 1897 נערך משחק הכדורגל הראשון ברוסיה באי וסילי בסנקט פטרבורג.
משחק זה היה לא-רשמי ושוחק בין קבוצה מקומית של אנגלים בשם "חובבי הכדורגל של האי וסילי" נגד קבוצה רוסית מקומית בשם "ספורט פטרוגרד", משחק אותו ניצחו האנגלים בתוצאה 0–6. שחקניהן של שתי הקבוצות היו חובבנים ולא היה ארגון גג שארגן את משחקיהם.
באותה התקופה, החלו להיות מוקמים מספר מועדוני כדורגל ברחבי סנקט פטרבורג, בעיקר בסביבות מפעלים גדולים ואזורי תעשייה שהיו בעיר.
באותה העת, כל התנהלות הכדורגל הייתה מאוד לא מקצועית ובמספר מקרים, אף היו שחקנים ששיחקו בשביל יותר ממועדון אחד בו זמנית.
קבוצת הכדורגל המקורית של זניט הוקמה מאיחודן של מספר קבוצות מקומיות שמאז מהפכת 1917 החליפו מספר רב של בעלים והנהלות השתנו מספר פעמים.
כמו כן, גם המועדונים שהחזיקו מעמד בטלטלות של המהפכה, סבלו בשנים שלאחר מכן מהשפעה רבה מצד הממשל והופעל לחץ פוליטי רב על בעלי הקבוצות והשחקנים.
התיעוד הישן ביותר של אחת ממקימות זניט הייתה קבוצת "מורזינקה" שהוקמה בשנת 1914 וששיחקה באצטדיון "אובוחובסקי" בין השנים 1914 ו-1924, אז שונה שם הקבוצה (ולאחר מכן גם האצטדיון) ל"בולשביק".
הקבוצה והאצטדיון שרדו את מלחמת העולם הראשונה והמהפכה הבולשביקית וכן את מלחמת האזרחים ברוסיה שהתנהלה בין השנים 1918–1922. בשנת 1925, הוקמה קבוצה נוספת שהתאחדה ברבות הימים להקמת זניט.
הייתה זו קבוצה של פועלים ממפעל המתכת LMZ שנקראה במהלך שנות ה-30 "סטאלינץ".
לפי ממצאים היסטוריים, הקבוצות המקימות של זניט השתתפו בתחרויות אזוריות עד לאיחוד הכולל בשנת 1939 ו"סטאלינץ" אף השתתפה בליגה הסובייטית הבכירה בשנת 1938.
השם "זניט" ניתן לראשונה למועדון בשנת 1936, אז הצטרפה "בולשביק" להתאחדות הספורט של זניט.
בשנת 1939 התבצע האיחוד כאשר שליט ברית המועצות באותה התקופה, יוסיף סטלין, חייב את קבוצת זניט לקלוט לשורותיהם את כל שחקני "סטאלינץ" ובכך הוקם מועדון הספורט זניט סנקט פטרבורג המוכר לנו כיום.
הקבוצה אף זכתה לתמיכה בשל העובדה שמפעל ל.מ.ז.
היה ממפעלי הצבא הסובייטי החשובים ביותר.
אחרי האיחוד, שיחקה הקבוצה המאוחדת בליגת המשנה.
הקבוצה זכתה בתוארה הראשון בתולדותיה בשנת 1944, אז זכתה בגביע הסובייטי של תקופת המלחמה לאחר ניצחון בגמר על צסק"א מוסקבה.
למרות העובדה שהקבוצה הייתה אהודה מאוד בלנינגרד, הקבוצה לא הצליחה לזכות באף תואר ממשי לאורך מספר רב של שנים.
בשנת 1967, סיימה זניט במקום האחרון של הטבלה והייתה אמורה לרדת לליגת המשנה אך בממשל הסובייטי הוחלט, כי לא יאה שמועדון כדורגל מלנינגרד יירד לליגת המשנה דווקא בשנת היובל למהפכת 1917 ולכן הקבוצה נותרה עונה נוספת בליגה הבכירה.
הקבוצה סיימה שלישית בליגה הבכירה בעונת 1980 והגיעה לסגנות הגביע הסובייטי בעונת 1984. הקבוצה זכתה לראשונה באליפות ברית המועצות בעונת 1984, אליפותה הראשונה והאחרונה של הקבוצה בברית המועצות עד נפילתה בשנת 1991. בעונה שלאחר מכן, זכתה הקבוצה בסופר-קאפ הסובייטי.
בעונת 1985/1986 העפילה עד לשלב שמינית גמר ליגת האלופות, שנקראה אז גביע אירופה לאלופות.
פורמט הליגה כלל הרבה פחות משחקים אז ואת הדרך לשמינית הגמר היא עשתה אחרי ניצחון 4:0 בסיכום הכולל על ואלרנגה הנורווגית, אך הפסידה לקואוסיסי הפינית בשמינית הגמר בתוצאה 4:3 בסיכום הכולל.
לאורך השנים השתתפה הקבוצה מספר רב של עונות במפעלים האירופיים, כאשר היא פוגשת קבוצות מהגדולות ביבשת כגון בולוניה, סביליה, א.א.ק.
אתונה, ויאריאל, אלמניה אאכן, הכוכב האדום בלגרד, ליל, גראסהופרס ציריך, שטוטגרט, קלאב ברוז', דינמו דרזדן, אברטון, נירנברג ואודינזה, את חלקן ניצחה ולחלקן הפסידה.
מפעל לומו שהתעסק באופטיקה היה אחד הבעלים החשובים של הקבוצה באותה התקופה אך בשנת 1990 הקבוצה נרשמה מחדש לליגה הבכירה, הפעם בבעלותה של עיריית סנקט פטרבורג.
אחרי שהודחה כבר בעונה הראשונה של הליגה הרוסית (עונת 1992), הקבוצה נרשמה מחדש כחברת מניות פתוחה בשנת 1993 (ОАО "ФК Зенит") וחזרה לליגה הבכירה בעונת 1996 ונותרה בה מאז.
הקבוצה זכתה בגביע הרוסי בשנת 1999 וסיימה שלישית בליגה בעונת 2001 והגיעה לגמר הגביע הרוסי בעונת 2002 וסיימה כסגנית אלופת רוסיה וכזוכת הגביע הרוסי בעונת 2003.
הקבוצה שיחקה בגביע האינטרטוטו בעונת והעפילה עד לגמר הטורניר, שבו הפסידה לקבוצת סלטה ויגו הספרדית ולכן לא זכתה בכרטיס לגביע אופ"א בעונה זו.
בעונת 2004 ובעונת 2005 סיימה במקום הרביעי בליגה והעפילה לשלב המוקדמות בגביע אופ"א פעמיים ברציפות.
בדצמבר 2005 השתלטה על הקבוצה חברת גזפרום, אחת החברות הגדולות ברוסיה של ימינו והבטיחה כי תשקיע כספים רבים בקבוצה, בבניית אצטדיון חדש ובהשקעה במחלקות הנוער של הקבוצה.
למאמן הקבוצה מונה ולאסטימיל פטרז'לה הצ'כי שעל אף שהעפיל עם הקבוצה לרבע-גמר גביע אופ"א בעונת ולשלב חצי גמר הגביע הרוסי בכדורגל, לא החזיק מעמד זמן רב בתפקיד.
ביולי 2006 מונה למשרת המאמן דיק אדבוקאט ההולנדי, אך לאורך כל עונת 2006 התקשה להצעיד את הקבוצה קדימה.
שנה לאחר מכן, בעונת 2007 זכתה הקבוצה לראשונה בתולדותיה באליפות רוסיה.
הישג מרשים במפעלים האירופיים רשמה הקבוצה בגביע אופ"א בעונת , אז הגיעה הקבוצה עד למעמד רבע-גמר הטורניר, בו הפסידה לסביליה שזכתה בסוף העונה בגביע.
הישג השיא של הקבוצה בגביע אופ"א היה בעונת כאשר ניצחה 0–2 את גלאזגו ריינג'רס במשחק הגמר שנערך בסיטי אוף מנצ'סטר סטדיום.
עוד בחצי הגמר רשמה הקבוצה הישג מרשים כשניצחה את באיירן מינכן, המועדפת לזכייה בטורניר, 5-1 בסיכום שני המשחקים.
ב-29 באוגוסט 2008 זכתה זניט בסופר קאפ האירופי, לאחר ניצחון בתוצאה 1–2 על קבוצת מנצ'סטר יונייטד.
בדצמבר 2009 מונה למאמן, האיטלקי לוצ'יאנו ספאלטי שאימן את רומא בעבר.
בעונת 2009/10 זניט הציגה כדורגל מרשים לכל אורך טורניר הגביע הרוסי, כאשר בשלב רבע הגמר הייתה הקבוצה הבכירה היחידה במפעל, כאשר צסק"א מוסקבה ורובין קאזאן הודחו כבר בשלבים מוקדמים יותר.
הקבוצה זכתה בגביע, אחרי שגברה על סיביר נובוסיבירסק בגמר הגביע הרוסי 1:0, במשחק שנערך לראשונה בדרום המדינה, בעיר רוסטוב על הדון.
ב-14 בנובמבר השלימה זניט דאבל לאחר שהבטיחה את זכייתה באליפות רוסיה לעונת 2010 שני מחזורים לסיום העונה בעקבות ניצחון 5:0 במשחק מול רוסטוב.
בשלב המוקדמות השלישי של ליגת האלופות בעונת 2010, גברה זניט על אוניראה אורזיצ'ני 1:0 והוגרלה ב-6 באוגוסט אותה שנה, מול אוקזר הצרפתית.
למרות הניצחון הביתי 1:0 על הצרפתים, זניט ספגה את ההפסד הראשון שלה לשנת 2010, אחרי 0:2 בחוץ, והודחה מהמפעל.
היא הוגרלה בבית 7, בליגה האירופית לצד אנדרלכט, היידוק ספליט וא.א.ק.
זניט העפילה לשמינית גמר הגביע הרוסי לעונת 2010/2011, לאחר שגברה 3:1 על יריבתה העירונית, דינמו סנקט פטרבורג.
במרץ 2011 הקבוצה זכתה בסופרקאפ הרוסי השני שלה והשלישי סך הכל, לאחר שגברה 1:0 על צסק"א מוסקבה בגמר.
צסק"א נקמה כחודש לאחר מכן, כאשר הדיחה אותה משלב רבע גמר הגביע הרוסי.
בספטמבר 2011 העפילה לרבע גמר הגביע הרוסי לעונת 2011/12 והפסידה לבסוף לדינמו מוסקבה.
באפריל 2012 זכתה באליפות שנייה ברציפות, לאחר שהבטיחה את המקום הראשון שלושה מחזורים לסיום.
בעונת 2011/2012, הקבוצה הוגרלה לשחק בשלב הבתים של ליגת האלופות מול פורטו, שחטאר דונצק ואפואל ניקוסיה והעפילה מהמקום השני לשלב שמינית גמר ליגת האלופות לראשונה בתולדותיה והתמודדה מול בנפיקה ליסבון; במשחק הראשון היא גברה על בנפיקה בתוצאה 3:2 אך במשחק השני הפסידה והודחה מהטורניר בשלב שמינית גמר ליגת האלופות.
בעונת 2012/2013 סיימה כסגנית האלופה, לאחר שצסק"א הבטיחה זכייה באליפות מחזור אחד לסיום.
הקבוצה השתתפה 3 פעמים בסופרקאפ הרוסי, מתוכם זכתה פעמיים (ב-2008 וב-2011) כשב-2013 הפסידה לצסק"א מוסקבה.
בעונת 2013/14 הקבוצה התמודדה במסלול הליגה בשלבי המוקדמות של ליגת האלופות והעפילה לפלייאוף אחרי שדרסה בביתה 0:5 את נורדשלנד מדנמרק.
במסגרת שלב הפלייאוף וההעפלה לשלב הבתים של ליגת האלופות, זניט הוגרלה לשחק מול פאסוס די פריירה, שסיימה את עונת 2012/13 במקום השלישי בליגה הבכירה בפורטוגל.
זניט גברה על פאסוס 8:3 בסיכום הכללי (4:1 בפורטוגל, 2:4 בבית) והעפילה לשלב הבתים בליגת האלופות בפעם השנייה ברציפות והוגרלה מול פורטו, אתלטיקו מדריד, ואוסטריה וינה.
הקבוצה סיימה במקום השני, על חשבון פורטו ואחרי אתלטיקו מדריד והעפילה לשמינית גמר ליגת האלופות, למשחק התמודדות מול בורוסיה דורטמונד, על כרטיס לרבע הגמר.
כשבמשחק הראשון זניט הפסידה באצטדיונה הביתי בתוצאה 2–4 ולא העפילה לשלב הבא חרף ניצחון 2:1 בשלב הגומלין.
לאחר שזניט לא הצליחה לגבור גם על יריבתה טום טומסק, במחזור ה-21 בליגה וירדה למקום השני, פוטר מאמנהּ לוצ'יאנו ספאלטי והוחלף בסרגיי סמאק, שמונה למאמן זמני.
ספאלטי ספג ביקורת על כך שבעונתו האחרונה בקבוצה, לזניט היה מיעוט שערים במשחקי הבית.
בליגת האלופות עמד מאזנהּ על שני שערים בשלושה משחקי בית לעומת שלושה שערים בחוץ.
גם בליגה הרוסית, הקבוצה הבקיעה במשחקי חוץ 35% יותר מאשר בבית.
ב-20 במרץ 2014 אנדרה וילאש בואש התמנה למאמן הקבוצה וכמאמן ראשי עד שנת 2016, כשהוא מרוויח 6.2 מיליון ליש"ט לעונה, בהתאם לחוזה שנחתם.
לאחר מינויו, הוביל רצף ניצחונות של הקבוצה על יריבותיה (6:2 על רובין קאזאן, 4:1 על קרסנודאר) לקראת התבססות בראש טבלת האליפות.
בגביע הרוסי הקבוצה הודחה בשלב שמינית הגמר על ידי ארסנל טולה, שניצחה 3:2 בהארכה.
באותה עונה זכתה הקבוצה באליפות, 2 מחזורים לפני סיום העונה.
בעונת 2014/15 העפילה הקבוצה לשלב הבתים בליגת האלופות אחרי שגברה על א.א.ל.
זניט הוגרלה לבית ג' מול באייר לברקוזן, בנפיקה ליסבון ומונקו.
הקבוצה סיימה את הטורניר במקום השלישי בבית, אחרי 3 הפסדים (בית וחוץ מול באייר לברקוזן וחוץ מול מונקו), 2 ניצחונות (מול בנפיקה בבית ובחוץ) ותוצאת שוויון (מול מונקו בבית).
מאחר שסיימה במקום השלישי בבית, הקבוצה הודחה לליגת אירופה, שבה העפילה עד לשלב רבע הגמר אחרי שגברה על פ.ס.וו.
בעונת 2015/16 הקבוצה סיימה במקום הראשון בבית שלה בשלב הבתים של ליגת האלופות לאחר שניצחה את כל יריבותיה: גנט, ולנסיה וליון, אולם הודחה בשלב שמינית הגמר על ידי קבוצת בנפיקה ליסבון.
באותה עונה זכתה בגביע הרוסי לאחר שגברה על צסק"א מוסקבה בגמר הגביע בתוצאה 4:1 וסיימה במקום השלישי בליגה.
ב-24 במאי 2016, הוחתם המאמן הרומני של שחטאר דונצק, מירצ'ה לוצ'סקו, למאמן זניט.
הקבוצה בהדרכתו זכתה בסופרקאפ הרוסי לאחר שגברה 0:1 על צסק"א מוסקבה.
בעונת 2016/2017 השתתפה הקבוצה בשלב הבתים של הליגה האירופית.
בשלב הבתים ניצחה פעמיים את מכבי תל אביב ודאנדוק האירית, ניצחה את א.ז.
אלקמאר פעם אחת ועל אף שהפסידה לה במחזור האחרון סיימה במקום הראשון בבית והעפילה לשלב 32 האחרונות.
לקראת סיום עונת 2016/2017 זניט עזבה את אצטדיון פטרובסקי ועברה לארח את משחקי הבית שלה באצטדיון קרסטובסקי החדש.
בסיום העונה סיימה במקום השלישי בליגה ולוצ'סקו פוטר בשל חוסר יכולתו להביא להעפלה לליגת האלופות.
ב-1 ביוני 2017 הנהלת הקבוצה הכריזה על מינויו של המאמן האיטלקי רוברטו מאנצ'יני למאמן הראשי.
רשמית, הוא הוחתם למשך 3 שנים עם אופציה להארכה בשנתיים נוספות.
בעונת 2017/2018 זניט השתתפה שוב בליגה האירופית ופתחה את עונתה באירופה בשלב המוקדמות השלישי נגד בני יהודה תל אביב, עליה גברה בתוצאה 2:0 וחרף הפסד מפתיע במגרשה הבייתי 1:0 העפילה לשלב הבא.
היא הצליחה לגבור על אוטרכט ולהעפיל לשלב הבתים בליגה האירופית, שנה שנייה ברציפות.
במהלך חלון ההעברות בקיץ 2017, קמפיין הרכישה של זניט היה לגדול ביותר בתולדותיה משביצעה רכישה של 14 שחקנים חדשים, רובם זרים.
היא הוציאה סכום של 85 מיליון דולר ושחררה משורותיה 19 שחקנים, מהם 9 שחקנים שהושאלו.
באותה עונה הודחה הקבוצה בשלב שמינית גמר הליגה האירופית לאחר שסיימה במקום הראשון בבית עם מאזן של 5 ניצחונות ושוויון 1 וללא הפסד ועם כמות השערים הגבוהה ביותר בשלב הבתים, לאחר שהבקיעה 17 שערים.
הקבוצה אומנם גברה על סלטיק אך הפסידה לר.ב.
בטורניר הגביע הקבוצה הודחה בשלב 16 האחרונות על ידי יריבתה העירונית דינמו סנקט פטרבורג, חרף היותה הפייבוריטית במפגש.
בליגה, זניט פתחה את עונת 2017/2018 בליגת העל הרוסית בכדורגל עם רצף של 11 משחקי ליגה רצופים ללא הפסד.
ברם, היא איבדה גובה בהמשך, התקשתה לחבר רצף ניצחונות והגיעה לנתון של 5 משחקי שוויון רצופים ואפשרה ללוקומוטיב מוסקבה לעקוף אותה ולזכות באליפות על חשבונה כשזניט מסיימת את העונה במקום החמישי, במה שמהווה להישג הגרוע ביותר בתולדות הקבוצה, מאז דצמבר 2006. ב-13 במאי 2018, מנצ'יני עזב.
ב-29 במאי 2018 מונה סרגיי סמאק, שחקן עבר בקבוצה, למאמן הראשי, תמורת מיליון יורו לעונה.
בכך היה למאמן הרוסי הראשון על הקווים בזניט מאז 2002 שאינו ממלא מקום.
במפעלים האירופים זניט הייתה על סף הדחה בסיבוב המוקדמות השלישי של הליגה האירופית בעקבות הפסד 4:0 לדינמו מינסק אך הקבוצה רשמה את אחד הקאמבקים הגדולים בתולדות המפעל, כשניצחה 8:1 באצטדיון פטרובסקי, במשחק ללא קהל והייתה לקבוצה החמישית בהיסטוריה של הכדורגל האירופי לחזור מפיגור 4 שערים ומעלה ולנצח במשחק גומלין.
הקבוצה העפילה לשלב 32 האחרונות בליגה האירופית והפכה לקבוצה הרוסית הראשונה שמעפילה לפלייאוף המפעלים האירופיים כבר 9 עונות רצופות.
בסופו של דבר הודחה באותה עונה בשלב שמינית הגמר, אחרי שהגיעה למאזן של 9 משחקים ללא ניצחון במשחקי חוץ באירופה וללא ניצחונות חוץ כלל בעונת 2018/2019.
בגביע הקבוצה פגשה את וולגר אסטרחן, בשלב 16 האחרונות ואחרי שגברה עליה בתוצאה 0–4 העפילה לשלב שמינית הגמר.
ברם הגיעה גם למאזן עגום של 5 הפסדים, שהוא המאזן הגרוע ביותר שלה מאז 2009. עם זאת, סמאק הצליח היכן שקודמיו נכשלו והוביל את זניט לזכייה באליפות רוסיה (3 מחזורים לסיום) ולהתמודדות בליגת האלופות, לאחר היעדרות של 5 שנים.
בליגת האלופות הוגרלה מול בנפיקה ליסבון, ר.ב.
לייפציג ואולימפיק ליון, אך לא הצליחה להעפיל לשמינית גמר וסיימה במקום האחרון בבית לאחר שהפסידה פעמיים ללייפציג ופעם אחת לבנפיקה; בליגה הרוסית בעונת זניט זכתה באליפות הששית שלה והשנייה ברציפות, למרות התפרצות נגיף הקורונה ברוסיה שהביאה לעצירה זמנית של העונה.
זניט זכתה באליפות ארבעה מחזורים לסיום העונה, שהייתה האליפות הכי מוקדמת אי פעם בה זכתה קבוצה בפרמייר-ליג הרוסי; באותה עונה זניט זכתה בדאבל אחרי שזכתה בגביע הרוסי בעקבות ניצחון על חימקי, כשהיא מעפילה לשלב הגמר, אחרי שגברה על טום טומסק, יניסיי, אחמט גרוזני וספרטק מוסקבה.
לקראת , זניט רכשה את דיאן לוברן וונדל, שחררה שחקנים ותיקים כמו אלכסנדר קוקורין, ברניסלב איוואנוביץ', איגור סמולניקוב, אולג שאטוב, הרנני ואמיליאנו ריגוני ושלחה להשאלה את עמנואל ממאנה.
היא התמודדה בטורניר הסופר קאפ נגד סגניתה בעונה הקודמת לוקומוטיב ואחרי שגברה עליה בתוצאה 2:1 זכתה בתואר השלישי שלה ובטרבל הפנימי הראשון בתולדותיה, כשזכתה בכל התארים הלאומיים בשנת 2020: אליפות, גביע וסופר קאפ.
ברם, היא סיימה במקום האחרון בשלב הבתים של ליגת האלופות בעונת 2020/2021, בקמפיין האירופי הגרוע ביותר בתולדותיה כשאיבדה סיכוי להעפיל לשלב הבא כבר במחזור הרביעי ובמאזנה תיקו אחד וארבעה הפסדים ובפברואר 2021 הודחה משלב שמינית גמר הגביע הרוסי בכדורגל 2020/2021 לאחר הפסד מפתיע לארסנל טולה.
ברם, במאי 2021, זניט הצליחה לשמור על עליונותה בליגה הרוסית והשיגה זכייה שלישית ברציפות באליפות והפכה לקבוצה הלא מוסקבאית הראשונה שזכתה בשלוש אליפויות רצופות, זאת שני מחזורים לסיום וכשהיא משיגה הישג שיא בליגה עם מרב השערים שהובקעו על ידי קבוצה אחת (71 בסך הכל).
את עונת 2021/2022 זניט פתחה עם זכייה שביעית במספר ב אחרי ניצחון 3:0 על לוקומוטיב מוסקבה, אך ללא שחקני הרכב מרכזיים שעזבו כמו אנדריי לוניוב, יורי ז'ירקוב וסבסטיאן דריוסי.
עם זאת, הצליחה להשאיר בסגל את ארטיום דזיובה, סרדאר אזמון ודוגלאס סנטוס והחתימה את הקשר קלאודיניו והשוער סטניסלב קריציוק שסייעו לה לשמור על המקום הראשון בטבלת הליגה במחצית הראשונה של העונה.
כך, מעונת 2012/13 זניט סיימה בפעם השישית כשהיא במקום הראשון כשיצאה לפגרת החורף.
מתוכן ארבע עונות זניט סיימה עם זכייה באליפות (בעונות 2014/15, 2018/19, 2019/20 ו־2020/21), כשרק באליפות 2013/14, לאחר הפגרה, היא איבדה לצסק"א את המקום הראשון; את קמפיין ליגת האלופות זניט פתחה בשלב הבתים עם הפסד 1:0 לצ'לסי, אך התאוששה עם ניצחון 4:0 בבית על מאלמו.
אך התקשתה מול יובנטוס כשהפסידה לה 1:0 ולאחר מכן 4:2. עם זאת, בנובמבר 2021, סחטה שוויון 1:1 בחוץ מול מאלמו והבטיחה מקום בשלב 16 האחרונות של הליגה האירופית והשיגה בכך העפלה לפלייאוף אירופי ראשון מזה 3 שנים.
עם זאת, חלוץ הקבוצה סרדאר אזמון עזב לגרמניה ובעקבות הפלישה הרוסית לאוקראינה עזב אותה שחקן ההגנה האוקראיני יארוסלב רקיצקי.
הקבוצה הודחה בשמינית גמר הגביע לאלניה ולדיקווקז אבל בזכות החתמת חלוצים כמו יורי אלברטו ואיוואן סרגייב הבטיחה זכייה רביעית ברציפות באליפות רוסיה, 3 מחזורים לסיום.
בתום העונה עזבו אותה שחקני מפתח כמו ארטיום דזיובה, מגומד אוזדוייב ויורי אלברטו, שהושאל לקורינתיאנס.
במקומם הוחתמו זלימחאן בקאייב, מתיאו קאסיירה, איוואן קווארסמה (שעזב בהמשך) וגוסטבו מנטואן.
בזכות הזכייה הזו, זניט השיגה זכייה עשירית בסך הכל באליפות המדינה (כולל אליפות ברית המועצות) והוסיפה כוכב נוסף לסמליל שלה.
לקראת עונת 2023/2024, זניט החתימה את אדוארדו דו קיירוס כקשר הגנתי וגוסטבו מנטואן, שהיה מושאל וחתם על חוזה לחמש עונות.
היא שחררה את דאלר קוזיאייב והחתימה את מריו פרננדס, כשהיא פותחת את העונה עם זכייה בסופרקאפ הרוסי אחרי ניצחון בדו-קרב פנדלים על צסק"א מוסקבה, עם זכייה רביעית ברציפות בסופרקאפ ושמינית בסך הכל, מה שהפך אותה לשיאנית הזכיות.
למרות עונת מתוחה, שבמרביתה קרסנודאר הוליכת את טבלת הליגה, זניט הניפה שוב את גביע האליפות, עם זכייה ששית רצופה ועשירית בסך הכל באליפות רוסיה ובכך השתוותה לספרטק מוסקבה במספר האליפויות.
זניט זכתה גם בגביע אחרי שגברה על בלטיקה קלינינגרד בתוצאה 2:1 בגמר והשיגה גביע חמישי בתולדותיה ובטרבל הפנימי השני, כשזכתה בכל התארים הלאומיים בעונת 2023/2024: אליפות, גביע וסופר קאפ.
את עונת 2024/2025 זניט פתחה עם זכייה תשיעית במספר ב אחרי ניצחון 4:2 על קרסנודאר.
לקראת העונה היא החתימה מספר שחקנים מקומיים כמו השוער יבגני לאטישונוק, הקשרים יורי גורשקוב, מקסים גלושנקוב וסרגיי וולקוב.
בינואר 2025 זניט נפרדה מכמה משחקני המפתח בקבוצה כמו ארתור וקלאודיניו ואפילו הסכימה שונדל יעזוב אותה בקיץ 2025 והחתימה במקביל את הקשר ההתקפי לואיס אנריקה אנדרה תוך החזרה מהשאלה של ואניה דרקושיץ' הסרבי והשאלת המגן הסרבי אוגניין מימוביץ'.
לקראת עונת 2025/2026, הקבוצה נפטרה משחקנים ותיקים שלא תרמו להרכב כמו אלכסיי סוטורמין, זלימחאן בקאייב, דמיטרי צ'יסטיאקוב, סשה דזלאר ואוגנן מימוביץ'.
בנוסף, מנכ"ל מועדון זניט, אלכסנדר מדבדב פוטר ובמקומו מונה כדורגלן העבר קונסטנטין זיריאנוב.
במהלך אותה עונה, זניט העפילה לרבע גמר הגביע הרוסי בכדורגל, אך יצאה לפגרת החורף כשהיא במאזן של 11 ניצחונות וששה תוצאות תיקו שמיקמו אותה במקום השני, בהפרש של נקודה מקרסנודאר הראשונה.
במהלך הפגרה נאלצה זניט להיפרד משחקני מפתח כמו ז'רסון, לוסיאנו גונדו ומתיאו קאסיירה, אך החתימה שחקנים מבטיחים כמו ג'ון ג'ון הברזילאי, ג'ון דוראן הקולומביאני ואיגור דיבייב מצסק"א.
בסנקט פטרבורג, שני מועדונים עיקריים: דינמו וזניט ולהן היסטוריה ותיקה וארוכה של יריבות עירונית הכוללת איבה הדדית, אף שידה של זניט הייתה על העליונה במרבית המפגשים.
שורשי היריבות נעוצים עמוק בתוך ההיסטוריה של שני המועדונים ובעיקר בזיהוי הפוליטי שלהם.
מאז 1990 משחקי הדרבי ביניהן קיבלו אופי תחרותי פחות, לאור התחזקותה של קבוצת זניט והיחלשות דינמו, מאז 2003 הקבוצה גם זוכה לתמיכה ממשלתית נרחבת.
מאז העשור הראשון של המאה ה-21 לזניט יש יריבות חזקה עם ספרטק מוסקבה על ההגמוניה של הכדורגל הרוסי.
הישגיה של זניט בעשור הראשון של המאה ה-21 לצד החלשות של ספרטק אומנם ציננו את היריבות ביניהן, אך היריבות עודנה מהווה לאחת המתוחות ביותר בכדורגל הרוסי ומכונה לעיתים "הסופרקלאסיקו הרוסי".
צסק"א מוסקבה מהווה אף היא יריבה עיקרית, אף על פי שזוהי יריבות שהחלה רק מאז 1996 ומשחקים נגד לוקומוטיב מוסקבה ודינמו מוסקבה תמיד משכו קהל רב לאצטדיונים.
מאז 2011 התפתחה יריבות מיוחדת בין מועדון זניט למועדון קרסנודאר בייחוד לאחר שב כל משחק בין השניים הופך למשחק מרובה שערים ומותח במיוחד.
לאורך השנים מאז 1936 זניט אירחה את משחקי הבית שלה ב-12 אצטדיונים שונים.
במחצית מהם נערכו עד חמישה משחקים בלבד.
מאז ה-10 באוגוסט 1994 ועד יוני 2017 מגרש הבית של הקבוצה היה אצטדיון פטרובסקי (לשעבר האצטדיון על שם לנין), המכיל 21,570 מושבים.
לקראת עונת 2017/2018 הקבוצה עברה לארח את משחקיה באצטדיון קרסטובסקי החדש, המכיל 67,800 מושבים.
בתחילה שחקני קבוצת LMZ (שקדמה לזניט) אירחה את משחקיה במגרש הפרולטריון.
ב-1934 הקבוצה אירחה באצטדיון KSI (האינטרנציונל האדום הספורטיבי) שבשדרות קונדראטייב בעיר לנינגרד.
האצטדיון הכיל אומנם 5,000 מושבים אך במשחק הבכורה של קבוצת סטאלינץ בליגה הסובייטית, ב-17 ביוני 1936 הגיעו 8,000 צופים.
בשנת 1938 שחקני הקבוצה עברו להתאמן במגרש אחר בכיכר נובוצ'רקסק ואירחו משחקים באצטדיון על שם לנין.
בשנת 1939 מועצת העיר לנינגרד תכננה לבנות אצטדיון עבור הקבוצה, אך פרוץ מלחמת העולם השנייה טרף את הקלפים והתוכניות נזנחו.
בקיץ 2006 החלו עבודות הריסת האצטדיון לקראת בניית אצטדיון חדש באי קרסטובסקי.
מספר משחקים ביתיים זניט אירחה באצטדיון על שם לנין בשנים 1963, 1966-1969, 1975, 1978-1981. משחק אחד במסגרת הגביע ב-1978 ובשנים 1990 ו-1993 זניט אירחה בהיכל הספורט זניט שברחוב בוטלרוב בסנקט פטרבורג, מספר משחקים בשנים 1980–1990 ו-1992 — זניט אירחה באצטדיון פטרובסקי.
משחק אחד נערך באצטדיון לוץ' בעיר בשנת 1992 ובמגרש החלופי לאצטדיון קירוב.
+אצטדיונים בשימוש זניטאצטדיוןתכולהשניםסימוכיןאצטדיון האינטרנציונל האדום הספורטיבי (KSI)5,0001936—1937אצטדיון דינמו לנינגרד15,0001944—1950אצטדיון קירוב72,0001950—1994היכל הספורט זניט5001990, 1993אצטדיון פטרובסקי21,5701994—2017
מתקן האימונים של זניט נמצא בפארק אודלני בסנקט פטרבורג והוא הוקם בשנת 1968.
מתקן האימונים מהווה מקום מפלט עבור שחקני ואנשי הקבוצה, באזור הצפוני והשקט בעיר.
המתחם מתאפיין בשלושה משטחי כדורגל ומרכז ספורט ברמה הגבוהה ביותר, המכיל אולם-התעמלות ומתקנים רפואיים (שנועדים לטפל בפציעות השחקנים).
בשנת 2002 בוצע שיפוץ מסיבי והוא כולל גם משרדים, מתקני בידור וחדרי מנוחה עבור השחקנים ובהם מזגן, חדר אמבטיה, וטלוויזיה עם לוויין.
תריסר צוותים מתחזקים את המקום ומספר חברות נושאות באחריות לספק שירותים כמו קייטרינג וטיפול במשטחי האדמה והדשא.
שימש כמחנה אימונים למספר נבחרות במהלך יורו 2020.
באופן היסטורי התבססה קבוצת הבוגרים של זניט על שחקני בית שצמחו במחלקת הנוער ולא מעט משחקניה הידועים כאנדריי ארשבין, שהובילו את זניט לתארים הגדולים בתולדותיה יצאו ממנה.
למרות זאת, רק באמצע העשור הראשון של שנות ה-2000, זכתה קבוצת הנוער של זניט (Зенит-М) באליפות רוסיה בכדורגל לנוער, בשנת 2009. אומנם ב-2010 הקבוצה הובילה במרבית העונה אך הפסידה את האליפות לספרטק מוסקבה.
בעונת 2014/2015 הודחה בשלב שמינית גמר ליגת האלופות לנוער.
זו אחת ממחלקות הנוער הגדולות והענפות ביותר ברוסיה שאף השתתפה בטורניר Alkass International Cup בעונת 2020 והתמודד נגד קבוצות צמרת כברצלונה, ריאל מדריד ופ.ס.ז'.
בעונת 2020/2021 העפילה לשלב 32 האחרונות, בעונה שבה גם סיימה במקום השלישי באליפות הנוער.
בעונת 2021 הקבוצה גברה על UOR 5 בליגת הנוער בתוצאה 1:11 והשיגה את הניצחון הגדול ביותר בתולדות הטורניר.
בעונת 2024 סיימה כסגנית אלופה.
זניט-2 היא קבוצת המילואים של המועדון.
הקבוצה נוסדה בשנת 1993, בשנת 2001 שונה שמה ל"מועדון הכדורגל לוקומוטיב-זניט", בשנת 2002 השם שונה ל"זניט-2" והיא מהווה חממה לגידול ספורטאים.
כוכבי עבר והווה רבים גדלו בקבוצה לאורך השנים.
קבוצת כדורגל נשים "זניט" היא קבוצת כדורגל הנשים של המועדון, שנוסדה בינואר 2020. הישגי השיא שלה הן סגנות אליפות רוסיה 2021 והעפלה לגמר הגביע הרוסי 2021.
בשנת 2016, Nielsen Sports ערכה סקר עולמי בקרב אוהדי כדורגל ב-15 מדינות ברחבי העולם.
תוצאות הסקר הראו שלזניט 15 מיליון אוהדים בעולם.
שנתיים קודם לכן יזמה הסוכנות סקר בקרב אזרחי רוסיה.
המשיבים התבקשו לציין גם מועדון מארץ הולדתם וגם קבוצה זרה.
מספר אוהדי זניט היווה 24% מכלל האוכלוסייה ברוסיה.
מומחי מרכז לבאדה הגיעו לדעה דומה ב־2013: סקר כלל רוסי, שהתקיים במאי באותה שנה, הראה כי 11% מהרוסים שמתעניינים בכדורגל מזדהים עם זניט.
בספטמבר 2011 ערכה חברת המחקר הבינלאומית AC Nielsen את המחקר בקנה מידה הגדול ביותר על צופי הכדורגל הרוסי בהיסטוריה.
תוך שלושה שבועות נערכו 19,024 ראיונות בני חצי שעה ב-38 ערי רוסיה.
החוקרים הצליחו לקבוע שזניט הוא המועדון הרוסי הפופולרי ביותר.
מבין המשיבים המתעניינים בכדורגל, 27% ראו עצמם כאוהדי זניט כאשר מספר אוהדי זניט עמד על 12.6 מיליון איש.
זניט הוא המועדון הרוסי הפופולרי ביותר בכל המחוזות הפדרליים, מלבד מרכז רוסיה.
בערים עם אוכלוסייה של למעלה ממיליון איש, זניט הייתה פופולרית ביותר בסנקט פטרבורג, ניז'ני נובגורוד, רוסטוב על הדון, סרטוב, אופה, יקטרינבורג, אומסק וקרסנויארסק.
למועדון מספר שיא של יותר מ־10 מיליון רשומים ברשתות החברתיות שלה.
בנוסף, בעונת 2017/2018 קבעה זניט שיא ברוסיה כאשר יותר ממיליון צופים הגיעו לכל משחקי הבית של הקבוצה.
שירים רבים הוקדשו לקבוצה כולל מלהקות וזמרים נודעים כדוגמת אלכסנדר רוזנבאום ולהקות "סיקרט" ולהקת "ביווני" אף הקדישה רצועות מתוך 4 אלבומים.
מאז 2007 פועלת תחנת הרדיו "רדיו זניט" המדווחת חדשות ספורט וחדשות סביב מועדון הכדורגל "זניט".
בנוסף, בעונת 2015/2016 זניט הוכתרה כקבוצת הכדורגל הפופולרית ביותר ברוסיה.
ארגון האוהדים הראשון של זניט נוסד בשנת 1980 כיציע 33. המספר 33 הוא למעשה הדמיון לראשי התיבות באותיות קיריליות ЗЗ = За Зенит ("למען זניט").
הארגון התקיים עד שנות ה-90. ישנם ארגוני אוהדים נוספים כדוגמת ארגון הכחולים-לבנים תכולים, בראשי תיבות SBG (באותיות קיריליות, СБГ) אך ארגון האוהדים העיקרי והגדול ביותר הוא הלנדסקרונה, הנחשב לאולטראס של זניט ולאחד מארגוני האוהדים הקיצוניים והגזענים באירופה.
פעמים רבות שזניט נקנסה בעבר בשל התנהגות אוהדיה ביציעים כנגד שחקנים שחורים של קבוצות יריבות.
כך למשל במשחק במסגרת גביע אופ"א בעונת 2007/2008 זניט נקנסה ב-9,000 יורו לאחר שבמשחק מול מרסיי אוהדי זניט העליבו את השחקנים השחורים של המועדון והשליכו קליפות בננה על המגרש.
בשנת 2018 סרגיי שנורוב מלהקת "לנינגרד" ביצע גרסה מחודשת להמנון הקבוצה.
איתנו יורד גשם והרוח נשפכת איתנו ונושבת בין הכרזות.
הרימו את הכרזה למעלה, גם אם הרוח איתנו.
פיטר - הרוח, הרוח - פיטר.
ועל מצע הגרניט, למה שלא נשיר?
יחד באומץ, זורחת השמש בזוהר שלנו.
הגשם איתנו והרוח איתנו, הקיסר הוא הדוד פטיה.
אלכסנדר, הדודה קטיה, גם הוא בזניט, אגב.
פיטר - הרוח, הרוח - פיטר, הרימו את הכרזה למעלה.
ועל מצע הגרניט, למה שלא נשיר!
עד לזכיית הקבוצה בגביע אופ"א 2008, המנון הקבוצה היה גרסה מחודשת של המנון העיר לנינגרד עם מילים חדשות:
היכן שאוהדים את "זניט" מילדות
האזיני, לנינגרד, לך אני אשיר
את נותנת לנו השראה תמיד.
מגזר 33 - איתך במזג אוויר רע, ובחום
בכל לבנו ונשמתנו אנו איתך.
נהיה אנו איתך, "זניט", אנחנו איתך תמיד,
אם היריב הוא - "ספרטק"
"המבורג" ו"ראפיד", את כולם ננצח,
יתנופף מעל כל העולם, והמדינה.
את גביע אופ"א, "זניט" שלנו תיקח
העיר, בה אוהדים אותך, "זניט"!
הם אתך, "זניט", בכול הזמנים!
כול האוהדים, בגשם וחמסין -
"המבורג" ו"רפיד"- אין מה להפסיד
ליגת האלופות - יש לנו חזון,
יו"ר דירקטוריון קונסטנטין זיריאנוב מאמן ראשי סרגיי סמאק עוזרי המאמן הראשי ויליאם ארתור דה אוליביירה איגור סימוטנקוב אנטולי טימושצ'וק אלכסנדר אניוקוב מאמן שוערים מיכאיל ביריוקוב מאמני כושר איוואן קרמינאטי אלברטו נווארו אריס נגליץ' מנהל הקבוצה יורי גוסאקוב יבגני קושלב המנהל הספורטיבי ?
סגן המנהל הספורטיביוראש מחלקת פיתוח כדורגל הנוער אנדריי ארשבין ראש מחלקת הסקאוט סרגיי גורדייב מזכיר העיתונות (דובר הקבוצה) אנטון מקארנקו
שםמדינהשניםתארים / הערותפאבל בוטוסוב1935פיוטר פיליפוב1936—1938בוריס איווין1938ממלא מקוםקונסטנטין ייגורוב1938—1940גמר הגביע הסובייטי בכדורגל 1939פ.
פיליפוב1940ממלא מקוםקונסטנטין למשבמאי 1941מיכאיל אוקוןמאי—יוני 1941קונסטנטין קוואשנין1943ק.
למשב1944—1945מחזיקת הגביע הסובייטי בכדורגל 1944מיכאיל בוטוסוב1946איוואן טלאנוב1946—1948ק.
למשב1948—1950גאורגי לאסין1950—1951ולדימיר למשב1952—1954ניקולאי ליוקשינוב1954—1955ארקדי אלוב1956—1957גאורגי ז'רקוב1957—1960גנאדי בונדארנקו1960יבגני יליסייב1961—1964ולנטין פיודורוב1964—1966ארקדי אלוב1967ארטיום פליאן1968—1970יבגני גוריאנסקי1970—1972גרמן זונין1973—1977ולדימיר קורנבאוגוסט—אוקטובר 1977ממלא מקוםיורי מורוזוב1977—1982מקום שלישי בליגת העל הסובייטית בכדורגל 1980פאבל סאדירין1982—1987אלופת ברית המועצות 1984 גמר הגביע 1984 מחזיקת גביע העונה 1985ולדימיר גולובביוני—דצמבר 1987ממלא מקוםסטניסלב זאווידונוב1987—1989ו.
גולובב1989ממלא מקוםאנטולי קונקובינואר—מאי 1990ממלא מקוםויאצ'סלב בולאווין1990ממלא מקוםי.
סמאק29 במאי 2018—אלופת 2019אלופת 2020מחזיקת הגביע הרוסי בכדורגל 2019/2020מחזיקת הסופר קאפ הרוסי 2020אלופת 2021מחזיקת הסופר קאפ הרוסי 2021אלופת 2022מחזיקת הסופר קאפ הרוסי 2022אלופת 2023מחזיקת הסופר קאפ הרוסי 2023מחזיקת הגביע הרוסי בכדורגל 2023/2024אלופת 2024מחזיקת הסופר קאפ הרוסי 2024
ב-1936 הקבוצה נקראה "סטלינץ" והיא אימצה דגל בצבעי ירוק ולבן ששימש אותה עד שנת 1940.
בשנת 1939 הקבוצה הפכה לקבוצת זניט והיא אימצה סמל מופשט כשהמילה "זניט" (Зенит) ברוסית מעוצבת בצורת חץ אדום, ששימש את הקבוצה עד שנת 1978, כשצבע הסמל היה כחול.
בשנת 1989 עוצב סמל חדש ובו המילים "מועדון הכדורגל הלנינגרדי" (ЛЕНИНГРАДСКИЙ ФУТБОЛЬНЫЙ КЛУБ) בתוך מסגרת מעוגלת כחולה ובראשה סמל אונייה מוזהב, כפי שהוא מופיע מעל בניין האדמירליות בסנקט פטרבורג וכדורגל בתחתית הסמל.
בעונת 1991 הוחזר סמל החץ, אך הקבוצה אימצה מחדש את הסמל משנת 1989, בשנת 1997 לאחר שהקבוצה העפילה חזרה לליגת העל הרוסית בכדורגל.
הסמל עוצב מחדש, הפעם עם הכתובת "מועדון הכדורגל של סנקט פטרבורג" (ФУТБОЛЬНЫЙ КЛУБ САНКТ-ПЕТЕРБУРГ), סביב למילה "זניט" בעיצוב חץ, כשהסמל כולו צבוע בכחול.
בשנת 2013 הקבוצה אימצה מחדש את הסמל המופשט יותר של המילה "זניט" בצורת חץ, ללא האלמנטים ששימשו כסמל הקבוצה קודם לכן.
בתחתית הסמל נוספה שנת הקמת המועדון "1925", אף שעל חולצות השחקנים הסמל הופיע ללא שנת ההקמה.
מאז אמצע שנות ה-90 של המאה ה-20 הפך האריה לקמע של זניט.
ב־1996 הופיעה תמונה של אריה בכרטיסי החברות של מועדון האוהדים.
בשנת 1999 הופיע לראשונה קמע האריה באצטדיון פטרובסקי.
האריה היווה השראה לשחקני זניט שקעקעו את האריה על גופם, כמו חלוצי העבר סבסטיאן דריוסי ואמיליאנו ריגוני ולקשר מלקום, אם כי דריוסי ציין כי לקעקוע שלו על הגב אין קשר לזניט.
צבע מדי הבית הקבועים של הקבוצה הוא תכלת וצבע מדי החוץ הוא לבן.
אלו מדי הקבוצה מאז 1940, כשעד אז שיחקה במדי ירוק-לבן ונקראה בשם סטאלינץ.
משנת הקמתה ועד לאחר מלחמת העולם השנייה, נתמכה הקבוצה על ידי מפעל LMZ.
מהתקופה שלאחר מלחמת העולם השנייה ועד 1990 הקבוצה הייתה בבעלות מפעל האופטיקה LOMO.
באוגוסט 1993 זניט הייתה בבעלות משותפת של חברת הבנייה 20th Trest (80% מהמניות) ועיריית סנקט פטרבורג (20%), שגייסה את חברת לנטרנסגז לממן את תקציב הקבוצה.
במהלך עונת 1994/95 מבשלת הבירה בלטיקה הפכה לספונסר הראשי במקום חברת הבנייה.
ב-2002 מרבית מניות הקבוצה נרכשו על ידי בית בנקאות מקומי שבבעלות איש העסקים דוד טרקטובנקו.
עד 2006 בנק התעשייה והבנייה של סנקט פטרבורג (Promstroybank SPb) שימש כספונסר מרכזי (הבנק שהוקם בשנת 1990, הפך בשנת 2007 לחלק מקבוצת VTB).
בשנת 2006 תאגיד הגז גזפרום הפך לספונסר הראשי ולבעלים החדש של הקבוצה.
לצד התאגיד, הקבוצה מקבלת מימון גם מחברות תקשורת כמגהפון ו¯МТС ומחברות הגז סוגאז וסיבור
ביולי 2014 זניט חתמה על הסכם שיתוף פעולה עם חברת התעופה "רוסיה", שמטיסה את צוות השחקנים במטוסי החברה.
משנת 2010 עד 2021 את התלבושת של זניט ייצרה יצרנית ביגוד הספורט, נייקי.
תקציב הקבוצה בעונת 2017/2018 עמד על 188 מיליון דולרים.
בשנת 2020 פורסם כי מועדון הכדורגל נמצא בבעלות ישירה של גזפרום בנק (51.01%) וגזפרום טרנסגז סנקט פטרבורג (25.01%), מינהל העיר סנקט פטרבורג (0.63%), סיבור (10.75%), הקרן לפיתוח ותמיכה באמצעי התקשורת (10.78%), חברות מקפריסין כמו SIXB Ltd., SOIHL Cyprus Investement Limites ואנשי עסקים כמו גנאדי טימצ'נקו ולאוניד מיכלסון.
במהלך שנת 2020, נודע שהמועדון ספג הפסד נקי של 2.35 מיליארד רובל כאשר במקביל, שנה קודם לכן, רשמה זניט רווח נקי של 547 מיליון רובל.
ההפסד הפך לשיא עבור זניט מאז 2014 - אז הפסיד המועדון 5.2 מיליארד רובל.
ההפסד ממכירות גדל ב־14.9% והסתכם ב־4.76 מיליארד רובל, שהיה גם הנתון הגבוה ביותר מזה 6 שנים.
במקביל, הכנסות המועדון לשנת 2020 היו הגדולות ביותר בשש השנים החולפות, המדד עלה ב־4.2% בהשוואה לשנת 2019 והגיע ל־11.8 מיליארד רובל.
על פי הדיווחים של המועדון לשנת 2019, גזפרומבנק היה בעל המניות הגדול ביותר.
החברה החזיקה ב־49.9% ממניות המועדון.
בדו"ח לשנת 2020 המועדון לא חשף את הרכב בעליו.
יצרני התלבושות והספונסרים בכל הזמנים
זניט נחשבת לאחד ממועדוני הכדורגל המעוטרים ביותר ברוסיה והיא הקבוצה היחידה ברוסיה שזכתה בכל תואר לאומי אפשרי לפחות פעם אחת, לרבות אליפות, גביע, סופר קאפ, וגביע הליגה הרוסית.
זניט התמודדה בליגת העל הסובייטית בשנים 1938–1989.
ההישג הגבוה ביותר - אליפות ליגת העל הסובייטית (1984)
שיאן הופעות - לב בורצ'לקין (400 משחקים)
שיאן שערי ליגה - לב בורצ'לקין (78 שערים)
שיאן שערים לעונה - אנטולי קורוטקוב, 22 שערים - 1950
הניצחון הגבוה ביותר בליגה - 7:0 נגד ז'לגיריס (1962)
הניצחון הגבוה ביותר בגביע - 8:1 נגד טורפדו כותאיסי (1981)
ההפסד הגבוה ביותר בליגה - 0:8 לדינמו מוסקבה (1949)
ההפסד הגבוה ביותר בגביע - 0:7 לצדק"א מוסקבה (1945)
זניט מתמודדת בליגת העל הרוסית מאז 1996.
שיאן הופעות - ויאצ'סלב מלאפייב (328 משחקים)
שיאן שערים - אלכסנדר קרז'אקוב (161 שערים)
הניצחון הגבוה ביותר בגביע - 7:1 נגד דינמו סנקט פטרבורג (1993); 9:3 נגד דינמו מוסקבה (2007)
ההפסד הגבוה ביותר בליגה - 1:7 לדינמו מוסקבה (2003)
אחת הסדרות הארוכות ביותר בתולדות הליגה הרוסית הוא רצף של 26 ניצחונות ללא הפסד לזניט בעונות 2009–2010. רצף הניצחונות הגדול ביותר היה בעונת 2010 ובעונת 2014 עם רצף של 9 ניצחונות.
בעונת 2002 ספגה שיא שלילי של 11 משחקים ללא ניצחון.
בעונות 2019–2021 הגיעה לרצף כולל של 27 משחקי בית ללא הפסד.
זניט החלה להתמודד בטורנירים אירופאיים מאז 1987.
ההישג הגבוה ביותר - זכייה בגביע אופ"א (2008)
שיאן הופעות - אלכסנדר אניוקוב (109 משחקים)
שיאן שערים - אלכסנדר קרז'אקוב (26 שערים)
הניצחון הגבוה ביותר - 5:0 נגד א.ז.
"מועדון הכדורגל זניט" מפעיל קבוצות ספורט מקצועניות וחובבניות במספר ענפי ספורט מלבד הכדורגל.
יש שלוש קבוצות ספורט מקצועניות בנוסף לקבוצת הכדורגל - בכדורסל, בכדורעף וקבוצת כדורגל נשים (ובעבר הפעילה גם קבוצת קטרגל).
כל הקבוצות הללו משתתפות בליגה הבכירה בענף הספורט שלהן ברוסיה והן זוכות להישגים נאים:
מחלקת הכדורסל של מועדון הכדורגל זניט נוסדה בשנת 2014 והצליחה להעפיל לגמר הגביע הרוסי בכדורסל בעונת 2015/2016 ופעמיים העפילה לרבע גמר היורוקאפ בעונות 2016/2017 ו-2017/2018, זכתה פעם אחת באליפות הליגה המאוחדת של VTB.
מחלקת הכדורעף של מועדון הכדורגל זניט הוקמה בשנת 2017 והיא מובילה בענפה הן בתחרויות המקומיות והן בתחרויות היבשתיות.
באליפות הליגה הרוסית בכדורעף, הקבוצה העפילה לגמר פלייאוף הליגה בעונת 2017/2018. ביוני 2018 הוקם גם מועדון כדורעף חופים.
מחלקת כדורגל נשים של מועדון הכדורגל זניט נוסדה בשנת 2020 ומשתתפת בליגת העל הרוסית בכדורגל נשים וב.
קבוצת הקטרגל של המועדון הוקמה בפעם הראשונה ב-1993 אך פורקה תוך 6 שנים.
ב-2017 החליטה הנהלת המועדון להחזיר את הקבוצה לצד הקמת קבוצת כדוריד.
מחלקת הכדוריד של זניט הוקמה ב-2022 מתוך מועדון נייבה שהיה קיים משנת 1964. המועדון מתמודד באליפות ובגביע רוסיה.
זנית' אלקטרוניקה היא חברה אמריקאית העוסקת בייצור טלוויזיות.
המרכז שלה נמצא בלינקולנשייר, אילינוי.
החברה נוסדה בשיקגו בשנת 1918 כיצרנית קטנה של ציוד לחובבי רדיו.
במשך השנים עסקה החברה בייצור מכשירים אלקטרוניים שונים, כמו מכשירי רדיו, טלוויזיות ומחשבים.
כתוצאה מהתחרות עם יצרנים יפניים, נכנסה זנית לקשיים בשנות ה-80 של המאה ה-20. בשנת 1995 רכש קונצרן LG מקוריאה הדרומית 55% ממניות חברת זנית ומאז 1999 זנית שייכת לה באופן מלא.
בין ההישגים הגדולים של זנית ניתן למנות מספר פיתוחים:
החדרת פורמט HDTV לארצות הברית
בשנת 1966 הוקם בישראל מפעל לייצור טלוויזיות Zenith המפעל פעל באזור התעשייה בשכונת גבעת שאול בירושלים בפרסומי החברה בארץ השם היה זניט.
המפעל היה בבעלות של חברת "אוברסיז רדיו קואורפוריישן" בה היו שותפים חברת Zenith האמריקנית (26%) והתעשיין ויליאם רובינסון מז'נבה (74%).
זֵנִיט סנקט פטרבורג היא קבוצת כדורסל רוסית, הממוקמת בסנקט פטרבורג, צפון רוסיה, המתחרה בליגת VTB.
זניט הוא מועדון הכדורסל הלא מוסקבאי השני שזכה באליפות הרוסית, אחרי שעשה זאת בעונת 2021/2022 בכך שגבר על צסק"א 3–4 בסדרת גמר הליגה המאוחדת של VTB ושבר 19 שנות דומיננטיות של צסק"א באליפות הרוסית.
המועדון הקודם לעשות זאת היה אורל גרייט.
הקבוצה הוקמה על בסיסה של קבוצת טריומף ליוברצי מוסקבה (Триумф Люберцы Москва.
בעונת 2014/15 הקבוצה הפכה לחטיבת הכדורסל של זניט סנקט פטרבורג והחלה להיקרא "זניט" כשהיא מתמקמת בסיבור ארנה שבסנקט פטרבורג ונטלה את מקומה של "ספרטק סנקט פטרבורג" בליגה, לאחר שזו פורקה בשל קשיים כלכליים.
נכון לעונת 2018/2019 תקציב הקבוצה עמד על כמיליארד רובלים (15.2 מיליון דולרים).
עונה קודם לכן עמד על 854 מיליון ו-705 אלף רובלים.
בעונת 2013/14 קבוצת הכדורסל זניט הוקמה על בסיס סגל שחקני טריומף ליוברצי שהועבר לסנקט פטרבורג.
הקבוצה העפילה לרבע גמר ליגת VTB וסיימה רביעית בעונת הבכורה שלה כזניט.
באותה עונה העפילה לגמר הגביע הרוסי אך הפסידה לקבוצת פארמה פרם וסיימה את העונה במקום השלישי בליגת VTB כשרק אוניקס קאזאן וצסק"א מוסקבה מעליה.
בעונת 2016/17 הקבוצה הודחה בשלב רבע גמר מול לוקומוטיב קובאן, לאחר שסיימה שנייה בבית ז', בו התמודדה יחד עם ניז'ני נובגורוד, הפועל ירושלים וריטאס וילנה.
במסגרת ליגת VTB הקבוצה סיימה במקום השני בעונה הסדירה והעפילה לפלייאוף הליגה, ממנה הודחה בחצי הגמר וסיימה במקום השלישי בטורניר.
בעונת 2017/18 הקבוצה שוב הודחה בשלב רבע גמר היורוקאפ וסיימה את העונה במקום השלישי בליגה המאוחדת של VTB.
בעונת 2018/2019 לא הצליחה להעפיל לרבע גמר היורוקאפ וקראסב פוטר, במקומו מונה למאמן חואן פלאסה הספרדי, שהוביל את הקבוצה להעפלה לשלב חצי גמר הליגה המאוחדת של VTB.
לקראת עונת 2019/2020 הוענק לקבוצה הכרטיס החופשי המאפשר לה להתמודד ביורוליג ובכך הפכה לקבוצה הרוסית השלישית ביורוליג אחרי צסק"א וחימקי מוסקבה.
הקבוצה פתחה את עונת הבכורה ביורוליג עם 2 הפסדים רצופים ואף על פי שהשיגה את ניצחון הבכורה כשגברה במפתיע על אולימפיאקוס החזקה והצליחה לגבור על פנרבחצ'ה בחוץ, היא צברה מאזן עגום של 17 הפסדים שהותירו אותה במקום הלפני אחרון בעונה הסדירה של היורוליג, בעקבות זאת פלאסה פוטר והוחלף בצ'אבי פסקואל.
אך החלפת המאמן לא הביאה לשינוי במאזן הקבוצה, שצברה 20 הפסדים ו-8 ניצחונות בלבד והיא ניצבה במקום ה-18. ב היא החזיקה במאזן טוב יותר וניצבה במקום השישי בעונה הסדירה, שעוד מעניק מקום בפלייאוף הליגה, אך העונה הופסקה בעקבות התפרצות נגיף הקורונה ברוסיה.
בעקבות מגפת הקורונה, נודע כי עונת היורוליג לא תחודש וכי בעונת 2020/2021 תשתתפנה אותן קבוצות ובכך זניט קיבלה אפשרות להתמודד בטורניר עונה שנייה ברציפות.
לקראת עונת 2020/2021 זניט שוב ביצעה רכש מאסיבי של שחקנים תוך שחרור שחקנים אחרים והחתימה בשורותיה כדורסלנים כמו קווין פאנגוס, ארטוראס גודאיטיס, אלכס פוית'רס ודניס זכרוב.
זניט פתחה את העונה עם ניצחון על אנאדולו אפס ועל ברצלונה.
עם זאת, לאחר שמרבית שחקניה נמצאו חיוביים לנגיף קורונה הקבוצה אולצה להיכנס לבידוד וכל משחקיה נדחו.
היא הוכתרה להפתעת העונה כאשר התמקמה בטופ 8 ביורוליג.
ב-1 בנובמבר 2020 הקבוצה חזרה בהרכב מלא למשחקי הליגה המאוחדת של VTB והגיעה לראשונה לרצף של 7 ניצחונות רצופים, בעונה שהייתה אחת הטובות בתולדותיה כשהצליחה לגבור על צסק"א מוסקבה שלוש פעמים בליגה לראשונה ולהתמקם בראשות טבלת הליגה ולזכות באליפות העונה הסדירה, לראשונה בהיסטוריה של המועדון.
ברם, צסק"א נקמה בה בחצי גמר הפלייאוף והדיחה אותה.
אחרי שבעונת 2020/2021 ביורוליג זניט, באופן בלתי צפוי עבור רבים, הגיעה לפלייאוף והביאה את הסדרה עם ברצלונה למקסימום של חמישה משחקים אפשריים.
במהלך ההכנות לקראת עונת 2021/2022, הקבוצה התחזקה אפילו יותר.
ג'ורדן לויד, מינדאוגאס קוזמינסקאס, קונר פרנקמפ, ג'ורדן מיקי חתמו בקבוצה, אליהם הצטרפו סרגיי קראסב ודמיטרי קולגין.
כאשר שחקני המפתח של ההרכב מהשנה שעברה מטאוש פוניטקה, בילי ברון, אלכס פויטרס, ארתוראס גודאיטיס, נשארו בקבוצה.
זניט החתימה גם את שבאז נאפייר (שהחליף את קווין פנגוס, מה־NBA), אך בשל פציעה בקרסול החמיץ לפחות חודש.
בפברואר 2022, בעקבות הפלישה הרוסית לאוקראינה הקבוצה הודחה מהמשך השתתפות ביורוליג.
עם זאת, זניט השיגה זכייה בתואר אליפות ראשון בתולדותיה אחרי שגברה במפתיע בסדרת גמר הליגה המאוחדת של VTB על צסק"א, שזכתה עד אותה עת ב-19 אליפויות רצופות.
בשנת 2022 כדורסלנים ליטאים ששיחקו בקבוצה עזבו אותה ובמקומם חתמו בין היתר ג'ו תומאסון ותומא הרטל.
לקראת עונת 2022/2023 הקבוצה השיגה תואר נוסף עם הזכייה ב, עם ניצחון על צסק"א בגמר.
לקראת עונת 2023/2024, חתמו בשורותיה טימופיי גראסימוב, וינס האנטר, הסנטר המונטנגרי בויאן דובלביץ' והקלע הסלובקי קייל קוריץ'.
בינואר 2025 חתם בה אלכסיי שבד עד לתום העונה, תוך שהוא מסייע לה לסיים את העונה הסדירה ב במקום הראשון.
בתום העונה הקבוצה העפילה לגמר פלייאוף הליגה.
מאז 2014 הקבוצה התארחה תחילה בסיבור ארנה המכיל 7,120. לאחר מכן עברה להיכל הספורט יובילייני המשופץ עם 7,044 המושבים שלו
היכלי הביתהיכלעירתכולהשנים סיבור ארנה סנקט פטרבורג 7,120 2014–2016 היכל הספורט יובילייני סנקט פטרבורג 7,044 2016–הווה
לזניט מספר קבוצות בת המתמודדות בליגות הנמוכות במערך ליגות הכדורסל:
זניט-2 סנקט פטרבורג («Зенит-2»), קבוצת המילואים שמתמודדת ב.
קבוצת הנוער («Зенит-М») המתמודדת בליגת הנוער של הליגה המאוחדת של VTB.
קבוצת DYUBL (ДЮБЛ), שזכתה באליפות ליגת הכדורסל לנוער לעונת 2019/2020, עם מאזן של 19 ניצחונות ב-19 משחקים.
בשנת 2014 תאגיד הגז גזפרום הפך לספונסר הראשי ולבעלי הקבוצה, אך התאגיד לא חתם עם הסכם מימון ובמקומו חתמה חברת NIPIGAZ.
בשנת 2019 גזפרום אינווסטהולדינג הפכה לספונסר הרשמי הראשי ולצד התאגיד, זניט מקבלת מימון גם מחברות הגז סוגאז וסיבור.
משנת 2014 את התלבושת של זניט מייצרת יצרנית ביגוד הספורט, נייקי.
ביולי 2020 מונה לראשונה מנהל ספורטיבי לקבוצה, היווני מאנוס פפאדופולוס.